یئنی فیکیر (قزئت،۱۹۲۲)

یئنی فیکیر — تیفلیسده آذربایجان تورکجه‌سینده یایینلانمیش هفته‌لیک قزئت.  

 تاریخی 
  ایلک نؤمره‌سی 1922-جی ایلین ژانویه‌سینده، سون نؤمره‌سی 1927-جی ایلین مئی‌ینده (جعمی 1397 نؤمره) چیخمیشدیر. 1923-جو ایلین ژانویه‌سیندن زاقافقازییا MİK و XKŞ-نین اورقانی کیمی گونده‌لیک نشر ائدیلیردی. موختلیف واختلاردا حسن صبری، بؤیوک آغا طالبلی، داغلی رسول‌زاده، میرزه داوود حسینوف، رضاقولو نجفوف قزئتین باش رداکتورو اولموشلار.  " یئنی فیکیر " -ده جلیل محمدقولوزاده‌نین یارادیجیلیغینا، اونون تیفلیس تئاتری‌نین صحنه‌سینده تاماشایا قویولموش اثرلرینه، فعالیتی‌نین تیفلیس دؤورونه دایر مقاله و اینجه‌له‌مه‌لر نشر ائدیلیردی.  

 فعالیتی 
  قزئت اؤز نشرینی باکی‌دا داوام ائتدیرن  " ملا نصرالدین " درگیسی، اونون ایدئیا مضمونو، اساس تنقید هدف‌لری، دیلی و س. باغلی موختلیف یازی‌لار دا وئرمیشدیر. عومومیتله، 1923-1926 ایللرده جلیل محمدقولوزاده‌نین حیات و یارادیجیلیغیندا باش وئرن بوتون اساس حادیثه‌لر " یئنی فیکیر " -ین صحیفه‌لرینده اؤز عکسینی تاپمیشدیر. لاکین قزئتده جلیل محمدقولوزاده‌نین حاقیندا اوبیئکتیو، اساسلی مقاله و اینجه‌له‌مه‌لرله بیرلیکده، بیر سیرا غئیری-دقیق، ایدیعالی، یازیچی‌نین یارادیجیلیغینی پرولتکولتچولوق مؤوقعییندن تفتیش ائدن ماتریال‌لارا دا یئر وئریلیردی. 

 قایناق 

 جليل محمدقولوزاده انسيکلوپدياسی. باکی، 2008. ص.295.  

بؤلمه:قزئتلر